open-index/open-wikipedia-markdown huggingface dataset:
ტაქსა

250პქ|მარჯვნივ
**ტაქსა** —  სანადირო ძაღლების ჯიში. იყენებენ მელიის, აცვის, ენოტისებრი ძაღლის სოროში მოსაპოვებლად.თავისი ფორმის წყალობით ჯიშს შესწევს უნარი ნებისმიერ სოროში შეძვრეს და გამორეკოს ცხოველი. აქვს გრძელი ტანი, მოკლე ფეხები (გაფარჩხული წინა კიდურები). სოლისებრი თავი, დაკიდებული ყურები და ხმლის ფორმის კუდი. ტაქსა ეგვიპტეში ცნობილი იყო ჯერ კიდევ ძვ. წ. 2 ათ. წლის წინათ.  მეცნიერები თვლიან რომ ტაქსას წინაპრები იყვნენ ძველი ეგვიპტური ძაღლები გრძელი ტანით და მოკლე კიდურებით. როგორც ჯიში ჩამოყალიბდა XVIII საუკუნის შუა წლებში გერმანიაში.  განასხვავებენ მსხვილ, საშუალო და ჯუჯა (ქონდარა) ტიპის ტაქსას. 

არსებობს მისი სხვადასხვა სახეობა: სტანდარტული და მინიატურული, ასევე მოკლებეწვიანი და გრძელბეწვიანი ტაქსა. შეფერილობაც მრავალგვარია შავი, წითური, ვეფხვისფერი, თეთრი ყავისფერი ლაქებით და სხვა.

გავრცელებულია ბევრ ქვეყანაში  როგორც დეკორატიული ძაღლი..

## აღნაგობა
* სხეული: გრძელი და დაკუნთული; ტანით ასუფთავებს მიწას, რომ დაუბრკოლებლად იმოძრაოს.

* ბალანი: სწორბეწვიანი: მოკლე, ხშირი ბეწვი და რბილი დამყოლი ტყავი აქვს. უხეში ბეწვი კუდის ქვემო მხარეს ამოსდის.

* თავი: გრძელი და ოვალური, ოდნავ მორკალული თავის ქალა და ძლიერი ყბები; დრუნჩი შავი ან ყავისფერი, ბეწვის ფერის შესაბამისად.

* თვალები: საშუალო ზომის და მუქი. ლაქებით დაფარულ ძაღლებს შეიძლება ერთი ან ორივე თვალი ნაწილობრივ ან მთლიანად ღია ცისფერი ჰქონდეთ.

* ყურები: მოძრავი, გრძელი და ფართო; თავის ზედა ნაწილზე განლაგებული.

* კიდურები: დაკუნთული წინა კიდურები; უკანა კიდურები დგომისას ერთმანეთის პარალელურია.

* თათები: დიდი წინა და მომცრო უკანა თათები.

კუდი: ოდნავ მოხრილი; აგრძელებს ხერხემლის ზოლს.

## ზოგადი მონაცემები
* სიმაღლე: ხვადი 25-35 სმ, ძუ 15-25 სმ.
* წონა: ხვადი 8-12 კგ, ძუ 4-9 კგ,
* სიცოცხლის ხანგრძლივობა: 14 წელი
* წარმომავლობა: გერმანია

## გალერეა 

Adolf Eberle Dackelfamilie.jpg|  
Short-haired-Dachshund.jpg| 
Std Dachshund 600.jpg| 
Wire-haired Dachshund Profil.jpg| 
MiniDachshund1 wb.jpg

## რესურსები ინტერნეტში
* 
* Dachshund Club of America, Inc.

კატეგორია:გერმანული წარმოშობის ძაღლის ჯიშები
გერმანული დოგი

**გერმანული დოგი** () — ძაღლის ჯიში, რომელიც გამოყვანილია გერმანიაში შუა საუკუნეებში.

მედიდური, მაგრამ ნაზი და მოსიყვარულე დოგი - გერმანიის ნაციონალური ძაღლია. მისი წარმოშობა დაკავშირებულია ევროპაში ალანებთან ერთად მოხვედრილ ძაღლებთან. ამ მებრძოლ მასტიფებს, ალბათ, გრეიჰაუნდებთან აჯვარებდნენ, რის შედეგადაც წარმოიშვა დახვეწილი და გაწონასწორებული თანამედროვე ძაღლი. დიდი ზომის გამო დოგებს აქვთ ჯანმრთელობასთან დაკავშირებული პრობლემები, მათ შორის მენჯ-ბარძაყის და იდაყვის სახსრის ართრიტი და ძვლების სიმსივნე. 

გერმანულ დოგს აქვს მოკლე, ხშირი ბალანი, იგი შეიძლება იყოს ჩალისფერი, შავი, ცისფერი, მარმარილოსფერი (არლეკინი), ვეფხვისებრი შეფერილობის. ლამაზ კისერზე კანი მჭიდროდ ეკვრის, თვალები საშუალო ზომისაა, კუდი გრძელია და ბოლოსკენ ვიწროვდება. გერმანული დოგი კარგად ეგუება ქალაქის პირობებში ცხოვრებას. ადვილად შედის კონტაქტში სხვა ძაღლებთად და უყვარს ბავშვები. მისი ბეწვი განსაკუთრებულ მოვლას არ საჭიროებს და არ სჭირდება განსაკუთრებული ფიზიკური დატვირთვა.

## რესურსები ინტერნეტში
* გერმანული დოგი (ინგლისური)

კატეგორია:მეცხვარე და მოდარაჯე ძაღლები
კატეგორია:გერმანული წარმოშობის ძაღლის ჯიშები
კატეგორია:მოლოსერები
ბულმასტიფი

**ბულმასტიფი** () — ძაღლის ჯიში, რომელიც გამოყვანილია დიდ ბრიტანეთში XIX საუკუნეში.

ბულმასტიფების წინაპრების 60% ინგლისური მასტიფებია და 40% ბულდოგები. ამ ძაღლებს შეეძლო ბრაკონიერების დაწევა და შეჩერება. თეორიულად ბულმასტიფი უნდა ყოფილიყო მსოფლიოში ერთ-ერთი ყველაზე პოპულარული ჯიში. მისი სისწრაფე, ძალა და ამტანობა იმგვარად ყალიბდებოდა, რომ შესძლებოდა დასწეოდა და დაეჭირა დაუპატიჟებელი სტუმარი და ამავე დროს ზიანი არ მიეყენებინა მისთვის. ლამაზი და ძლიერი ბულმასტიფები ყველა კონტინენტზე გავრცელდა, თუმცა როტვეილერების პოპულარობას ვერ მიაღწიეს. ამის მიზეზი ისაა, რომ ბულმასტიფი ზოგჯერ ძალიან ჯიუტია, რის გამოც პატრონს არ ემორჩილება და ზოგჯერ ძალიან თავგამოდებით იცავს ოჯახს, რომელშიც ცხოვრობს. 

ბულმასტიფის შეფერილობა შეიძლება იყოს ჩალისფერი, ზონარული-წითური, წითური, ვეფხვისებრი შეფერილობის. ძლიერი წინა ფეხები მსხვილია და სწორი. დაკუნთული მსხვილი კისერი მდორედ უერთდება მკერდს/ თვალები მუქია, საშუალო ზომის. ფართო მკერდი დაფარულია მოკლე, უხეში ბალნით. ბულმასტიფი კარგად ეგუება ქალაქში ცხოვრებას და ცხელ, მზიან კლიმატს. კარგად გრძნობს თავს ცივ კლიმატშიც. მისი ბეწვი განსაკუთრებულ მოვლას არ საჭიროებს. კარგი მოდარაჯეა. ძნელად იწვრთნება.
 
## რესურსები ინტერნეტში
* ბულმასტიფი (ინგლისური)

კატეგორია:მეცხვარე და მოდარაჯე ძაღლები
კატეგორია:ბრიტანული წარმოშობის ძაღლის ჯიშები
კატეგორია:მოლოსერები
Seal (1991 წლის ალბომი)

***Seal*** — მომღერალ სილის 1991 წლის სადებიუტო სტუდიური ალბომი. მასში შეტანილია ბრიტანეთში ჰიტ-სინგლებად ქცეული „Killer“ (თავდაპირველად შემსრულებული ადამსკისთან), „Crazy“, „Future Love Paradise“, „The Beginning“ და „Violet“. ალბომი მოხვდა ბრიტანეთის ჩარტის #1 პოზიციაზე. შემდეგი დისკი, 1994 წლის *Seal* უფრო მეტად ცნობილია სათაურით *Seal II*.

ბრიტანული მუსიკის 1992 წლის დაჯილდოებაზე ალბომმა საუკეთესო ბრიტანული ალბომის წოდება მიიღო.

## სიმღერების სია 
# The Beginning (სილი, გაი სიგსუორთი) – 5:40
# Deep Water – 5:56
# Crazy (სილი, სიგსუორთი) – 4:47/5:57
# Killer (ადამ ტინლი, სილი) – 6:22
# Whirlpool – 3:56/3:51
# Future Love Paradise – 4:20
# Wild (სილი, სიგსუორთი) – 5:19/5:28  
# Show Me – 5:59
# Violet (სილი, სიგსუორთი) – 8:06/8:31

## სერტიფიცირებები
## სქოლიო
კატეგორია:სილის ალბომები
კატეგორია:1991 წლის სადებიუტო ალბომები
კატეგორია:ალბომები ტრევორ ჰორნის პროდიუსერობით
კატეგორია:Sire Records-ის ალბომები
კატეგორია:ZTT Records-ის ალბომები
კატეგორია:Warner Music Group-ის ალბომები
სუბკონტინენტი

**სუბკონტინენტი** — რომელიმე კონტინენტის შემადგენელი ხმელეთის დიდი ნაწილი, რომელსაც ისტორიული ან გეოტექტონიკური მიზეზებით გამოარჩევენ „დედობილი“ კონტინენტის დანარჩენი მიწებისგან.

იმ შემთხვევებში, როდესაც ჩრდილოეთ და სამხრეთ ამერიკას არ განიხილავენ, როგორც ცალკეულ კონტინენტებს, მათ უწოდებენ ამერიკის კონტინენტის სუბკონტინენტებს.

თანამედროვე პრაქტიკაში სუბკონტინენტის მნიშვნელობა თითქმის ყოველთვის გამოიყენება ინდოეთის სუბკონტინენტის აღსანიშნად. მიუხედავად იმისა, რომ ის გეოგრაფიულად ეკუთვნის აზიას, ის ქმნის საკუთარ კონტინენტურ ფილაქანს. ინდური და ევრაზიის ფილაქნის შეჯახების შედეგად წარმოიქმნა ჰიმალაის მთები. ანალოგიური პროცესი მიმდინარეობდა აპენინის ნახევარკუნძულზე, რომელიც ევროპას შეეჯახა, რამაც ალპების შექმნა გამოიწვია, თუმცა პატარა ზომის გამო მისი სუბკონტინენტად მოხსენიება მიუღებელია. ევროპა წარმოადგენს ევრაზიის სუბკონტინენტს. მისი აზიის მატერიკთან შეჯახების შედეგად რამდენიმე ასეული მილიონი წლის წინ წარმოიქმნა ურალის მთები, რომლებიც ამჟამად უმეტესწილად ეროდირებულია.

დედამიწის ისტორიის განმავლობაში კონტინენტები არაერთხელ იყოფოდა და ხელახლა ეჯახებოდა ერთმანეთს. ამ დროს წარმოიქმნებოდა სუბკონტინენტები და სხვა კონტინენტებთან საბოლოო შერწყმის შედეგად კვლავ ქრებოდა.

## ლიტერატურა
* ინდოეთის ისტორია – ჯონ მაკლეოდისგან

*
კატეგორია:ფილების ტექტონიკა
ტრანსპორტი მოზამბიკში

right|150px
## რკინიგზები 
thumb||240px|მოზამბიკის სარკინიგზო ქსელი

*სულ:*
3,123&nbsp;კმ
*ვიწრო ლიანდაგი:*
2,983&nbsp;კმ (სიგანეში 1067 მმ);
*ვიწრო ლიანდაგი:*
140&nbsp;კმ  (სიგანეში 762 მმ. 2005);

*ყველა რკინიგზა არ არის ერთმანეთთან დაკავშირებული.

### სტანდარტები 
* ვაგონის გადამბმელი: CBC
* სარკინიგზო მუხრუჭი: საჰაერო

### რუკები 
* UN Map
* Map Port Nacala railhead 
* Southern Africa 
* Sena Railway

## გზატკეცილები 
*სულ:*
30,400&nbsp;კმ
*დაგებული:*
5,685&nbsp;კმ
*დაუგები:*
24,715&nbsp;კმ (1996 წლის შეფასება)

## სანაოსნო გზები 
3,750&nbsp;კმ (სანაოსნო მარშრუტები)

## მილსადენები 
გადაუმუშავებელი ნავთობი 306&nbsp;კმ; ნავთობპროდუქტები 289&nbsp;კმ
*შენიშვნა:*
არცერთი მილსადენი არ არის მოქმედი

## პორტები და ნავსადგურები 
### ინდოეთის ოკეანე 
* ბეირა
* ინიამბანე
* მაპუტუ
* ნაკალა
* პემბა
* კელიმანე
* მატუტუინე
## სავაჭრო გემები 
*სულ:*
3 გემი (1,000 GRT ან მეტი)
*გემები ტიპების მიხედვით:*
3 სატვირთო
*შენიშვნა:*
მოიცავს რამდენიმე უცხოურ გემს, რომლებიც რეგისტრირებულია, როგორც კეთილმოწყობის დროშები ბელგია 2 (2002 წლის შეფასება)

## აეროპორტები 
158 (2006)

ქვეყნის მთავარი აეროპორტია მაპუტუს საერთაშორისო აეროპორტი, რომელიც ასევე მოზამბიკის მთავარი სააჰაერო-სატრანსპორტო ხაზია (მოზამბიკის ავიაკომპანიები).

### აეროპორტები — დაგებული ასაფრენი ბილიკებით
*სულ:*
22
*3,047 მ-ზე მეტი:*
1
*2,438 to 3,047 მ-მდე:*
3
*1,524-დან 2,437 მ-მდე:*
10
*914-დან 1,523 მ-მდე:*
3
*914 მ-მდე:*
5 (2006)

### აეროპორტები — დაუგები ასაფრენი ბილიკებით 
*სულ:*
136
*2,438-დან 3,047 მ-მდე:*
1
*1,524-დან 2,437 მ-მდე:*
14
*914-დან 1,523 მ-მდე:*
34
*914 მ-მდე:*
87 (2006)

## იხილეთ აგრეთვე 
* მოზამბიკი
ომარ ახმეტელაშვილი

**ომარ  ახმეტელაშვილი** (დ.14 აპრილი, 1942, თბილისი, საქართველოს სსრ, სსრკ) — ქართველი ბიოლოგი, ნეიროფიზიოლოგი, ბიოლოგიურ მეცნიერებათა დოქტორი; საქართველოს საბუნებისმეტყველო მეცნიერებათა აკადემიის აკადემიკოსი, 2010 წლიდან 2020 წლამდე კავკასიის საერთაშორისო უნივერსიტეტის მედიცინის ფაკულტეტის სრული პროფესორი, ხოლო 2020 წლიდან ევროპის უნივერსიტეტის მედიცინის ფაკულტეტის პროფესორი; მრავალი რესპუბლიკური, საკავშირო და საერთაშორისო კონფერენციებისა და ყრილობების საორგანიზაციო კომიტეტის წევრი და მომხსენებელი.

## ბიოგრაფია 
1966 წ. დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ბიოლოგიის ფაკულტეტი ფიზიოლოგიის სპეციალობით, 1971 წელს თსუ-ს ასპირანტურა, ხელმძღვანელი - აკადემიკოსი ივანე ბერიტაშვილი. 1972–1974 წლებში იყო თბილისის სახელმწიფო უნივერსიტეტის ადამიანთა და ცხოველთა ფიზიოლოგიის კათედრის ასისტენტი; 1975 წლიდან ადამიანისა და ცხოველთა ფიზიოლოგიის კათედრის დოცენტი; 1974–1976 წლებში ბიოლოგიის ფაკულტეტის დეკანის მოადგილე; 1975-2006 წლებში რამდენიმე ათეული სადიპლომო ნაშრომის ხელმძღვანელი. 1980–1983 წლებში იყო თსუ ადმინისტრაციის საქმიანობაზე კონტროლის კომისიის თავმჯდომარე სამეცნიერო კვლევითი მუშაობის ხაზით; 1998–2006 წლებში გამოყენებითი ფიზიოლოგიის სამეცნიერო-კვლევითი ლაბორატორიის გამგე; მუშაობდა უცხოეთის ცნობილ სამეცნიერო ცენტრებსა და უნივერსიტეტებში, მათ შორის: ლენინგრადის ექსპერიმენტული მედიცინის ინსტიტუტის ი. პავლოვის განყოფილებაში (1969–1970); მოსკოვის ფიზიოლოგიის ინსტიტუტში (1985-1986); იტალიის - რომის, პიზის, პარმისა და ბოლონიის უნივერსიტეტებში (1976-1977); გერმანიის -  ფრიდრიხ შილერის სახელობის იენის უნივერსიტეტში (1978); უცხოელ კოლეგებთან ერთად ჩატარებული კვლევის შედეგები აისახა ერთობლივ შრომებში. მრავალი სამეცნიერო სტატიის, რამდენიმე პატენტისა და გამოგონების თანაავტორი, მრავალი რესპუბლიკური და საერთაშორისო ფორუმების მონაწილე და მომხსენებელი. 

ევროპის უნივერსიტეტის მედიცინის ფაკულტეტის პროფესორი, ამავე უნივერსიტეტის მედიცინის ფაკულტეტის აკად. ივანე ბერიტაშვილის სახელობის გამოყენებითი ფიზიოლოგიის სასწავლო, ს/კ ლაბორატორიის დამაარსებელი და ხელმძღვანელი.

ნაყოფიერი პედაგოგიური და სამეცნიერო-კვლევითი საქმიანობისთვის ო. ახმეტელაშვილს მიღებული აქვს ჯილდოები, მათ შორის: „ალმა მატერის“ ერთ-ერთი დამაარსებლის აკად. ი. ჯავახიშვილის საიუბილეო მედალი. (2002) 

ნეიროფიზიოლოგი, ბიოლოგიურ მეცნიერებათა კანდიდატი (1974), დოქტორი (1996).

საქართველოში გამოყენებითი ფიზიოლოგიის პროფილის სამეცნიერო-კვლევითი ლაბორატორიების დამაარსებელი: თსუ (1998 წ.), კსუ (2014 წ.), ეუ (2021 წ.); 

არის ტვინის შემსწავლელი საერთაშორისო ორგანიზაცია IBRO-ს წევრი (2017-), ევროპის ნეირომეცნიერებათა ასოციაციების ფედერაცია (FENS) წევრი (2018-), საქართველოს ნეირომეცნიერებათა ასოციაცია (GNA) წევრი (2018-), ნიუ-იორკის მეცნიერებათა აკადემიის ნამდვილი წევრი (2020-), საქართველოს საბუნებისმეტყველო მეცნიერებათა აკადემიის აკადემიკოსი (2018-), საქართველოს ფიზიოლოგთა საზოგადოების წევრი (1974-).

## რესურსები ინტერნეტში 
კატეგორია:დაბადებული 14 აპრილი
კატეგორია:დაბადებული 1942
კატეგორია: ქართველი ბიოლოგები
კატეგორია: ქართველი ფიზიოლოგები
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
ფოქსტერიერი

მინიატიურა|300პქ
**ფოქსტერიერი** — ნადირობისათვის განკუთვნილი სპეციალიზებული ძაღლის ჯიში.

## ისტორია 
ფოქსტერიერები დიდ ბრიტანეთში XVIII საუკუნის დასაწყისში გამოჩნდნენ. არსებობს ფოქსტერიერების ორი სახეობა: უხეშბეწვიანი და გლუვბეწვიანი. პირველი გლუვბეწვიანი ფოქსტერიერები საერთაშორისო გამოფენაზე 1862 წელს გამოჩნდნენ, ხოლო უხეშბეწვიანები ცოტა მოგვიანებით, 1872 წელს. მე-20 საუკუნის ბოლომდე მოდაში გლუვბეწვიანი ფოქსტერიერები იყვნენ, ხოლო დღესდღეობით უფრო მეტი ყურადღება უხეშბეწვიანებს ეთმობათ.

## აღწერა 
ფოქსტერიერი ბუნებით ნამდვილი მონადირეა, ის საკმაოდ ძლიერი, უშიშარი და უზომოდ ენერგიული ძაღლია. ის საუკეთესო მონადირედ ითვლება მელაზე, მაჩვზე და სხვა წვრილფეხა ცხოველზე. აღსანიშნავია ის ფაქტი რომ ფოქსტერიერის კბილი სამჯერ მასზე დიდი ზომის ძაღლის ტოლია, რის გამოც მას შეუძლია იოლად დაამარცხოს მასზე ორჯერ დიდი მოწინააღმდეგე.

ფოქსტერიერი არის მონადირე ძაღლი რომელსაც შეუძლია სოროში შეყვეს ნადირს და გამოდევნოს იქიდან. ასევე ფოქსტერიერებს იყენებენ სახლის დასაცავად.

## ზოგადი ცნობები 
* სიმაღლე: ხვადი 37-39 სმ, ძუ 36-38 სმ.
* წონა: ხვადი 6-7 კგ, ძუ 7-8 კგ.
* სიცოცხლის ხანგრძლივობა: 13-14 წელი
* წარმომავლობა: დიდი ბრიტანეთი

## რესურსები ინტერნეტში 
* 

კატეგორია:ძაღლის ჯიშები
კატეგორია:ფოქსტერიერები
Human Being (ალბომი)

***Human Being*** — მუსიკოს სილის 1998 წლის, რიგით მესამე სტუდიური ალბომი. იგი მიეძღვნა მოკლული რეპერების, ტუპაკ შაკურისა და The Notorious B.I.G.-ის ხსოვნას. მიმოხილვებში ალბომს არაერთგვაროვანი შეფასება მიეცა - მას უწოდებდნენ როგორც ბნელსა და პირქუშს, ასევე პოპ-მუსიკის სრულყოფილებას.

## სიმღერების სია 
## სერტიფიცირებები
## სქოლიო
კატეგორია:სილის ალბომები
კატეგორია:1998 წლის ალბომები
კატეგორია:ალბომები ტრევორ ჰორნის პროდიუსერობით
კატეგორია:Warner Bros. Records-ის ალბომები
არჩევნები მოზამბიკში

მოზამბიკის არჩევნები გვაწვდის ინფორმაციას მოზამბიკის არჩევნებისა და მოზამბიკის არჩევნების შედეგების შესახებ.

მოზამბიკი ეროვნულ დონეზე ირჩევს სახელმწიფო მეთაურს — ქვეყნის პრეზიდენტს და საკანონმდებლო ხელისუფლებას — რესპუბლიკის ასამბლეას. პრეზიდენტს ხალხი ირჩევს ხუთი წლის ვადით. ამ ვადითვე პროპორციული სიებით ირჩევა რესპუბლიკის ასამბლეა, რომელშიც 250 წევრია. მოზამბიკს აქვს ორპარტიული სისტემა, რაც ნიშნავს იმას, რომ არსებობს ორი დომინანტური პოლიტიკური პარტია.

## რესურსები ინტერნეტში
*Adam Carr's Election Archive
*African Elections Database

კატეგორია:არჩევნები მოზამბიკში
ტაკამაცუ

**ტაკამაცუ** — ქალაქი იაპონიაში, კუნძულ სიკოკუს ჩრდილოეთ სანაპიროზე. კაგავის პრეფექტურის ადმინისტრაციული ცენტრი. 419 429 მცხოვრები (2010). ნავსადგური, გემთსაშენი, ბურთულასაკისრების, კვების, ხის დასამუშავებელი, ცელულოზა-ქაღალდის მრეწველობის საწარმოები.

## ლიტერატურა
კატეგორია:იაპონიის ქალაქები
დავიდ საფარიანი

|}
**დავიდ საფარიანი** (; დ. 1 აგვისტო, 1989, ჩერკესკი, სსრკ) — სომეხი მოჭიდავე (თავისუფალი სტილი). მსოფლიოსა (2013) და ევროპის ჩემპიონი (2013) 66 კგ. წონით კატეგორიაში. მონაწილეობა მიიღო 2012 წლის ოლიმპიურ თამაშებში.

## რესურსები ინტერნეტში 
* Davit Safaryan . sports-reference.com
* დავიდ საფარიანი. london2012.com

კატეგორია:დაბადებული 1 აგვისტო 
კატეგორია:დაბადებული 1989
კატეგორია: სომეხი მოჭიდავეები თავისუფალ სტილში
კატეგორია:ცოცხალი ადამიანები
მოზამბიკის რესპუბლიკის ასამბლეა

ერთპალატიანი **რესპუბლიკის ასამბლეა** () — მოზამბიკის  საკანონმდებლო ორგანო.

მოზამბიკის სახალხო რესპუბლიკის ეროვნული ასამბლეის პირველი პრეზიდენტი იყო სამორა მოისეს მაშელი.

ამჟამინდელი რესპუბლიკის ასამბლეის პრეზიდენტი არის ფრელიმოს პოლიტიკოსი ედუარდო ხოაკიმ მულამბვე, ხოლო გენერალური მდივანი — კარლოს მანუელი.
ამჟამად პარლამენტში არის 250 წევრი, რომლებიც არჩეულნი არიან პარტიული სიის მიხედვით ხუთი წლის ვადით. პარტია უნდა მიიღოს არანაკლებ 5%-ისა, რათა ჰყავდეს წარმოამდგენელი პარლამენტში. ამჟამად მხოლოდ სამ პარტიას ჰყავს წარმოამდგენელი პარლამენტში. ესენია: ფრელიმო, რენამო და მოზამბიკის დემოკრატიული მოძრაობა.

## 2009 წლის საპარლამენტო არჩევნების შედეგები 
ფრელიმოს, რენამოსა და მდმ-ს არჩეული დეპუტატების რაოდენობა ყოველი საარჩევნო ოლქიდან 2009 წლის 28 ოქტომბრისთვის იყო:
:

## პარლამენტის წინა არჩევნების შედეგები 
## იხილეთ აგრეთვე
* მოზამბიკის პოლიტიკური პარტიების სია
* მოზამბიკის პრეზიდენტი
* მოზამბიკის პრემიერ-მინისტრი

კატეგორია:მოზამბიკის პარლამენტი
ლუსი ლიუ

**ლუსი ალექსის ლიუ** ( დ. 2 დეკემბერი, 1968) — ამერიკელი კინომსახიობი და პროდიუსერი. ცნობილია ფილმებით „ჩარლის ანგელოზები“, „მოკალი ბილი“, „კუნგ-ფუ პანდა“.

## ფილმოგრაფია
## რესურსები ინტერნეტში
* 
* Emmys.com

კატეგორია:ამერიკელი მსახიობები
კატეგორია:ნიუ-იორკელები
კატეგორია:დაბადებული 1968
კატეგორია:დაბადებული 2 დეკემბერი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ცოდნის ფონდი

მინი|300px|კახა ბენდუქიძის პორტრეტი, გადაღებული მის კაბინეტში დიღმის საუნივერსიტეტო კამპუსში. მისი გარდაცვალების შემდეგ ეწოდა **კახა ბენდუქიძის  კამპუსი** / ფოტო გადაღბულია გაგა კაპანაძის მიერ
**ცოდნის ფონდი** — არასამეწარმეო (არაკომერციული) იურიდიული პირი. საქველმოქმედო ორგანიზაცია, რომელიც საქართველოში განათლებისა და მეცნიერების მხარდაჭერის მიზნით,  2007 წლის ივნისში კახა ბენდუქიძემ დააფუძნა.

ცოდნის ფონდი თბილისის თავისუფალი უნივერსიტეტისა და საქართველოს აგრარული უნივერსიტეტის დამფუძნებელი ორგანიზაციაა. ფონდის მიზანია ახალგაზრდა თაობის უზრუნველყოფა მსოფლიო დონის უმაღლესი განათლებითა და ქვეყანაში მაღალი ხარისხის სამეცნიერო კვლევის ხელშეწყობა. სწორედ ამ მიზნით, ცოდნის ფონდი ახდენს ინვესტირებას საქართველოს მომავალ თაობაში, მათ შორის თავისუფალი და აგრარული უნივერსიტეტების სასწავლო და კვლევით ინფრასტრუქტურასა და სტუდენტთა სწავლის დაფინანსებაში.

2007-2012 წლებში ცოდნის ფონდმა უმაღლესი განათლების სფეროში 50 მილიონ ამერიკულ დოლარზე მეტი საქველმოქმედო ინვესტიცია განახორციელა. ეს განათლების სფეროში კერძო საქველმოქმედო ინვესტირების უპრეცედენტო თანხაა საქართველოს მასშტაბით.

2020 წლისთავის ცოდნის ფონდის მიერ უმაღლესი განათლებაში (კერძოდ თავისუფალი და აგრარული უნივერსიტეტების და მათი სტუნდეტების განათლების სასარგებლოდ) განხორციელებული ჯამური საქველმოქმედო ინვესტიცია 80 მილიონ აშშ დოლარს აღწევს.

2018 წლიდან ცოდნის ფონდმა ინვესტირება დაიწყო საშუალო განათლებაში.

დღეს ცოდნის ფონდის დირექტორი კახა ბენდუქიძის ქალიშვილი, ანასტასია ბენდუქიძეა.

## სქოლიო
კატეგორია:საქართველოს ფონდები
კატეგორია:საქართველოს საზოგადოებრივი ორგანიზაციები
კატეგორია:თავისუფალი უნივერსიტეტი
ბიასი

220px|მინიატიურა|მდინარე ბიასი
220px|მინიატიურა|ბიასის სანაპირო
**ბიასი** აგრეთვე ბეასი (ჰინდი ब्यास, ურდუ بیاس, სანსკ. विपाशा, ინგლ. Beas) — ერთ-ერთი ხუთი მდინარიდან, რომელთა გამოც მიიღო თავისი სახელწოდება პენჯაბმა ("ხუთმდინარეთი''). სხვა ექვს მდინარესთან ერთად (სარასვატი, სინდჰი, შატადრუ, პარუშნი, ვიტასტა, ასიკნი) შეადგენს ვედურ შვიდმდინარეთს. მდინარე გამოედინებაჰიმალაიდან  ცენტრალურ ჰიმაჩალ-პრადეშში, (ინდოეთი), მიედინება 470 კმ, სატლეჯამდე და უერთდება მას პენჯაბში.

## ეტიმოლოგია 
მდინარეს, ასევე, უწოდებენ  არჯიკუჯას. ეს სახელი შემორჩენილია ძველ ინდურ და ბერძნულ ტექსტებში. თანამედროვე სახელწოდება "ბიასი", სავარაუდოდ, სანსკრიტული დასახელება "ვიპაში"-ს ცვლილებით არის გამოწვეული. მდინარეს სახელწოდება ვი-პაშა უნდა მიეღო გათავისუფლებასთან ან გზასთან დაკავშირებით, უფრო ზუსტად, ლეგენდა მას აკავშირებს ვასიშტასთან, რომელიც  100 ვაჟის სიკვდილით დამწუხრებული და მგლოვიარე  თავის მოსაკლავად ხელ-ფეხშეკრული გადახტა მდინარეში.  მოულოდნელად ყველა კვანძი თავისით გაიხსნა და ვასიშტა არ მოკვდა.

მდინარეს, ასევე, უწოდებენ ჰიმაჩალში "ვიპაშას", განსაკუთრებით, სამეცნიერო წრეებში. 

მდინარის სახელი თავდაპირველად უნდა ყოფილიყო "ვიასა", მაგრამ დროთა განმავლობაში, ჩრდილოეთ ინდოეთის ხალხების დამახასიათებელი მეტყველების თანახმად, მოხდა ვ და ბ ასოების ცვლილება. 

## გეოგრაფია 
220px|მინიატიურა|ხუთმდინარეთის რუკა
მდინარე წარმოადგენდა ძვ. წ. 326 წელს ალექსანდრე მაკედონელის მიერ დაპყრობლი ტერიტორიების აღმოსავლეთ საზღვარს.

მისი სათავე მდებარეობს ჰიმაჩალ-პრადეშის შტატში როჰტანგ ლასთან და ერწყმის სატლეჯს ქალაქ ამრისტარის სამხრეთით პენჯაბში. მდინარე სატლეჯი მიედინება პაკისტანის პენჯაბში. ის უერთდება მდინარე პანჯნადს და საბოლოოდ ჩაედინებიან მდ. ინდში

## იხილეთ აგრეთვე 
* ჰიმაჩალ-პრადეში

## რესურსები ინტერნეტში 
* ბიასი 
* რიგვედას გეოგრაფია 
* ჰიმაჩალ-პრადეში 
* ბიასის სანაპირო 

კატეგორია:ინდოეთის მდინარეები
კატეგორია:ინდის შენაკადები
კატეგორია:პენჯაბის მდინარეები
კატეგორია:ჰიმაჩალ-პრადეშის მდინარეები
ტაქსოდიუმი

**ტაქსოდიუმი** () — წიწვოვან მცენარეთა გვარი ტაქსოდიუმისებრთა ოჯახისა.

გვარი მოიცავს სამ სახეობას:
* ჭაობის კვიპაროზი (Taxodium distichum)
* მექსიკური კვიპაროზი (Taxodium mucronatum)
* გუბურის კვიპაროზი (Taxodium ascendens)

## ლიტერატურა
კატეგორია:ტაქსოდიუმისებრნი
თებულო

**თებულო** — უღელტეხილი საქართველოსა და რუსეთის (ჩეჩნეთი) საზღვარზე, კახეთის მხარის ახმეტის მუნიციპალიტეტში. მდებარეობს თუშეთ-ხევსურეთის კავკასიონზე, პირიქითი ქედზე. სიმაღლე ზღვის დონიდან 3342 მ. თებულოს მიდამოები აგებულია იურული თიხაფიქლებით. თხემური ნაწილი კლდოვანია, მოკლებულია მცენარეულ საფარს, ქვემოთ ალპური საძოვრებია. უღელტეხილი მდინარე პირიქითის ალაზნის სათავეს (ქვახიდისწყალი) აკავშირებს ჩრდილოეთით მდებარე თებულოს ხეობასთან (ქისტეთი).

## სქოლიო
კატეგორია:კავკასიონის უღელტეხილები
კატეგორია:კახეთის მხარის უღელტეხილები
სტომატოლოგია

მინი|ქირურგიული სტომატოლოგია 
**სტომატოლოგია** ( და ) — მედიცინის დარგი, რომელიც შეისწავლის კბილების აგებულებას, კბილების, ენის, პირის ღრუს ლორწოვანი გარსის, ყბების, სახისა და კისრის რბილი ქსოვილოების დაავადებათა გამომწვევ მიზეზებს, მკურნალობასა და პროფილაქტიკას; სტომატოლოგიის ამოცანებში შედის აგრეთვე კბილის დასაბჟენი ახალი მასალის შემუშავება და კბილების პროთეზირება. კბილის მკურნალობა, რომლის ისტორია შორეული წარსულიდან იწყება, მედიცინისაგან დამოუკიდებლად, ხელოსნური წესით ვითარდებოდა. სტომატოლოგიის, როგორც დამოუკიდებელი მეცნიერების ჩამოყალიბებაში დიდი ღვაწლი მიუძღვის ფრანგ ექიმს პიერ ფოშარს; მისი ორტომეული ნაშრომი — „კბილების ქირურგიისა და მკურნალობის სახელმძღვანელო“, რომელშიც პირველად იყო მოცემული კბილებისა და კბილის ირგვლივ ქსოვილების დაავადებათა კლასიფიკაცია, მკურნალობის მეთოდები, კბილის დაბჟენის ტექნიკა და სხვა საფუძვლად დაედო კბილის მკურნალობის მეცნიერულ განვითარებას როგორც საფრანგეთში, ისე ევროპისა და ამერიკის ქვეყნებში. 

საქართველოში კბილებისა და ღრძილების დაავადებანი და მათი მკურნალობის წესები ჯერ კიდევ XI, XIII, XV საუკუნეების ქართულ სამედიცინო წერილობით ძეგლებშია აღწერილი. XIX საუკუნის ბოლოს საქართველოში მუშაობა დაიწყეს პირველმა ქართველმა დანტისტებმა. XX საუკუნის დასაწყისში მათი რაოდენობა 40-მდე კაცით განისაზღვრებოდა. 1900 წელს შეიქმნა საქართველოს დანტისტთა საზოგადოება.

## ლიტერატურა 
* ედიბერიძე ა., „ქირურგიული სტომატოლოგია“, თბ., 1966.

კატეგორია:სტომატოლოგია
გაეროს ოპერაციები მოზამბიკში

thumb|250px|right|გაეროს დროშა
**გაეროს ოპერაციები მოზამბიკში (ONUMOZ)** — გაეროს სამშვიდობო მისია მოზამბიკში, რომელიც დაფუძნდა 1992 წლის დეკემბერში გაეროს უშიშროების საბჭოს 797-ე რეზოლუციის საფუძველზე; რომის საერთო სამშვიდობო შეთანხმებაზე მისიის მონიტორინგი პრეზიდენტ ჟოაკიმ ჩისანოსა (ფრელიმო) და ალფონსო დლაკამას (რენამო) დაევალათ. მისიის მანდატი 1994 წლის დეკემბერში ამოიწურა.

## მანდატი და ძალა
* მონიტორინგი და ცეცხლის შეწყვეტის შეთანხმების რეგულაცია, შეიარაღებული ძალების სეპარაცია და მათი დემობილიზაცია, იარაღის მოგროვება და განადგურება ;
* საგარეო ძალების მონიტორინგი და  უსაფრთხოების სატრანსპორტო დერეფნების უზრუნველყოფა;
* კერძო და არარეგულარული შეიარაღებული ჯგუფების მონიტორინგი და შემოწმება;
* გაეროს და სხვა ორგანიზაციების სამშვიდობო ოპერაციების მხარდაჭერა და უსაფრთხოების უზრუნველყოფა;
* საარჩევნო პროცესების ტექნიკური დახმარება და მონიტორინგი;
* ჰუმანიტარული დახმარების ოპერაციების კოორდინაცია და მონიტორინგი, განსაკუთრებით იძულებით გადაადგილებულ პირთა, დემობილიზებული სამხედრო პერსონალისა და ადგილობრივ დაზარალებულ მოსახლეობაში.

მისიის სრულფასოვნად განხორციელებისთვის ONUMOZ-ში მსახურობდა 6,625 ჯარისკაცი და სამხედრო პერსონალი, 354 სამხედრო დამკვირვებელი, 1,144 სამოქალაქო პოლიციის ოფიცერი, 355 საერთაშორისო მოსამსახურე, 506 ადგილობრივი პერსონალი და 900 საარჩევნო დამკვირვებელი.
## სქოლიო
კატეგორია:გაეროს ოპერაციები აფრიკაში
კატეგორია:მოზამბიკის ისტორია
ტელეკომუნიკაციები მოზამბიკში

**ტელეფონები — ძირითადი ხაზები:** 
78 300 (2008)

**ტელეფონები — მობილური:**
4,405 მლნ (2008)
სატელეფონო სისტემა:
ზოგადი შეფასება: სამართლიანი სისტემა, მაგრამ ძირითადად ხელმიუწვდომელი (1-ზე ნაკლები ხაზი 100 ადამიანზე)
შიდა: სისტემა შედგება ღია სამავთულო ხაზებისა და მაგისტრალური კავშირი მიკრო-რადიო ტალღებითა
ქვეყნის კოდი — 258; დედამიწის თანამგზავრული სადგურები — 5 Intelsat (2 ატლანტის ოკეანეში და 3 ინდოეთის ოკეანეში)

**რადიო სამაუწყებლო სადგურები:**
AM-ზე — 13 სადგური, FM-ზე 17 სადგური, მოკლეტალღოვანი 11 სადგური (2001)

**რადიომიმღებები:**
730 000 (1997)

**ტელევიზია, ტელეარხები:**
4 (2009)

**ტელევიზორები:**
90 000 (1997)

## ინტერნეტი
ინტერნეტზე ხელმისაწვდომობის თვალსაზრისით, მოზამბიკს ძალიან დაბალი მაჩვენებელი აქვს, ქვეყნის მოსახლეობის მხოლოდ 2,8 %-ს აქვს საშუალება ისარგებლოს ინტერნეტით (2010 წლის მონაცემები).

მოზამბიკის სატელეკომუნიკაციო სექტორი ქვეყნის მასშტაბით მოსახლეობას სთავაზობს ADSL ინტერნეტ ბიზნეს და ინდივიდუალურ მომსახურებას. 2010 წლის დასაწყისში ინტერნეტ პაკეტები მერყეობდა 128 კბიტ/წ-დან 6 GB cap-ით MTN750-თვის (~US$21), 4 მბიტ/წ-მდე 31 GB cap-ით MTN4300-თვის (~US$118).

ორი მობილური ოპერატორი, mCel და Vodacom, 3G გამოყენებით მოსახლეობას ინტერნეტ კავშირს სთავაზობს.

მოზამბიკი იყო პირველი აფრიკული ქვეყანა, რომელმაც WiMAX-ის მეშვეობით უსადენო ინტერნეტ კავშირი განახორციელა.

2009 წლის ივლისში გაყვანილი SEACOM-ის წყალქვეშა კაბელითა და 2010 წლის ივლისში გაყვანილი EASSY-ის წყალქვეშა კაბელის წყალობით მოზამბიკს ხელი მიუწვდება უფრო იაფი საერთაშორისო კავშირზე და აღარ არის დამოკიდებული VSAT-სა ან მეზობელი ქვეყნის, სამხრეთ აფრიკის რესპუბლიკის სატრანზიტო ინტერნეტ მომსახურებაზე.

**ინტერნეტ ჰოსტები:**
21 172 (2010)

**ინტერნეტ მომხმარებლები:**
612 000 (2010)

**ზედა დონის ეროვნული დომენი:** MZ

## სქოლიო
კატეგორია:ტელეკომუნიკაციები მოზამბიკში
პორტუგალიის აღმოსავლეთი აფრიკა

[thumb|right|250px|ლორენსო-მარკესი [1905 წელს.]]
**პორტუგალიის აღმოსავლეთი აფრიკა** (ოფიც. ) — პორტუგალიის იმპერიის აღმოსავლეთ აფრიკაში კოლონიალური სამფლობელოების სახელწოდება. ამჟამად — მოზამბიკი.

## ისტორია 
1498 წელს ინდოეთში მიმავალი ვასკო და გამა ჩამოვიდა მოზამბიკის ტერიტორიაზე. 1505 წელს პორტუგალიელებმა დაიწყეს მოზამბიკის კოლონიზაცია და დააარსეს ქალაქი სოფალა. 1558 წელს დაარსდა პირველი პორტი სან-სებასტიანი, სადაც ჩერდებოდა გემები, რომლებიც მიემართებოდნენ ინდოეთში ან ინდოეთიდან, და სადაც ოქროს საძებრად მიდიოდა ექსპედიციები. 1572 წლამდე პორტუგალიის აღმოსავლეთი აფრიკის ტერიტორიას მართავდა გოას შტატის გუბერნატორი. 1891 წლის 11 ივნისს დაიდო ანგლო-პორტუგალიური შეთანხმება, რომლის მიხედვითად კოლონიის ტერიტორიები დიდად შევიწროვდა. ამ შეთანხმების მიზეზი გახდა ბრიტანეთისა და პორტუგალიის აღმოსავლეთი აფრიკის საზღვრებზე საბრძოლო შეტაკებები. პორტუგალიაში საბრძოლო გადატრიალების შემდეგ (ცნობილია, როგორც მიხაკების რევოლუცია), 1975 წლის 25 ივნისს ქვეყანამ მიიღო დამოუკიდებლობა.

## გეოგრაფია 
კოლონიის სანაპირო ზონის უდიდესი ნაწილი განლაგებული იყო დაბლობებზე. სანაპირო წყლებში იზრდებოდა მარჯნის რიფები. ადგილი ჰქონდა ქვიშის დიუნებსა და ჭაობებს. შიდა რაიონებში მდებარეობდა მთიანი მასივები და პლატოები. მთელი წლის განმავლობაში ცხელოდა. წვიმების სეზონი გრძელდებოდა ნოემბრიდან მარტამდე, აპრილიდან აგვისტომდე კი — მშრალი ჰავა იყო.

## ადმინისტრაციული დაყოფა 
პორტუგალიის აღმოსავლეთ აფრიკის ტერიტორია იყოფოდა შემდეგ პროვინციებად: მოზამბიკი, ზამბეზი, ტეტე, ინიამბანე, ლორენსო-მარკესი და გაზის სამხედრო ოლქი. ყოველ პროვინციას მართავდა გუბერნატორი. გენერალ-გუბერნატორის რეზიდენცია მდებარეობდა ლორენსო-მარკესში.

## რესურსები ინტერნეტში 
* «Portuguese East Africa» in the Catholic Encyclopedia (1913) 

## სქოლიო
კატეგორია:აფრიკის ყოფილი ქვეყნები
კატეგორია:პორტუგალიის ყოფილი კოლონიები
კატეგორია:მოზამბიკის ისტორია
სუხე-ბატორი

**სუხე-ბატორი** () — ქალაქი მონღოლეთში, მდინარე ორხონის ნაპირზე, სელენგის და ორხონის შესართავის მახლობლად. სელენგეს აიმაკის ადმინისტრაციული ცენტრი. 2007 წლის აღწერის მიხედვით ქალაქში ცხოვრობს 19 224 ადამიანი. სუხე-ბატორი არის სავაჭრო-სატრანსპორტო პუნქტი მოსკოვ-ულან-ბატორის რკინიგზაზე. ქალაქში არის ასანთის ფაბრიკა, სახლთსაშენი კომბინატი, წისქვილი, ვეტერინარული ტექნიკუმი.განვითარებულია ხელოსნობა. ქალაქი სუხე-ბატორი დაარსდა 1940 წელს, სახელი ეწოდა მონღოლეთის პოლიტიკური და სახელმწიფო მოღვაწის დამდინ სუხე-ბატორის პატივსაცემად.

## ლიტერატურა
კატეგორია:მონღოლეთის ქალაქები
კატეგორია:სელენგეს აიმაკი
ვლადიმერ ხინჩეგაშვილი

{{ინფოდაფა სპორტსმენი
| თავისფერი    = 
| სახელი           = ვლადიმერ ხინჩეგაშვილი
| სურათი          =Vladimer khinchegashvili.jpg
| სურათისზომა      =300პქ
| წარწერა        = ვლადიმერ ხინჩეგაშვილი რიო 2016-ზე ოქროს მედლის მოპოვების შემდეგ
| დაბადების სახელი      = 
| სრული სახელი       = 
| მეტსახელი       = 
| ეროვნება    = ქართველი
| დაბადების თარიღი      = 18 აპრილი, 1991
| დაბადების ადგილი     = 
| გარდაცვალების თარიღი      = 
| გარდაცვალების ადგილი     = 
| სიმაღლე         = 170
| წონა         = 57
| საიტი        = 
| ქვეყანა        = 
| სპორტი          = ჭიდაობა
| სახეობა          = თავისუფალი
| კლუბი           = 
| გუნდი           = 
| მწვრთნელი          = ნუგზარ სხირელი
| მედლისთარგები = 

|}
}}
**ვლადიმერ (ლადო) ხინჩეგაშვილი** (დ. 18 აპრილი, 1991, გორი, საქართველო) — ქართველი თავისუფალი სტილით მოჭიდავე. 2016 წლის რიო-დე-ჟანეიროს ოლიმპიური თამაშების ჩემპიონი. ევროპის 3-გზის (2014, 2016, 2017) და მსოფლიოს (2015) ჩემპიონი. 2012 წლის ლონდონის ოლიმპიური თამაშების ვერცხლის პრიზიორი 55 კგ წონით კატეგორიაში. გორის მუნიციპალიტეტის მერი 2021 წლიდან.

მსოფლიოსა და ევროპის ჩემპიონი ახალგაზრდებს შორის (55 კგ).

2016 წლის რიო-დე-ჟანეიროს ზაფხულის ოლიმპიურ თამაშებზე, ხინჩეგაშვილმა ოქროს მედალი მოიპოვა. 57 კგ წონითი კატეგორიის ფინალში მან იაპონელი რეი ჰიგუჩი დაამარცხა.

2015 წელს საქართველოს სპორტულ ჟურნალისტთა ასოციაციაციამ და საქართველოს სპორტისა და ახალგაზრდულ საქმეთა სამინისტრომ დაასახელა წლის საუკეთესო სპორტსმენად. 2018 წელს მიღებული აქვს ბრწყინვალების საპრეზიდენტო ორდენი.

2016 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა ვასილ ბალახაძის წიგნი „ვლადიმერ ხინჩეგაშვილი“.

2021 წლის თებერვლიდან ხელმძღვანელობდა მისი მწვრთნელის, ნუგზარ სხირელის მიერ დაარსებულ გორის თავისუფალი ჭიდაობის სკოლას. ამავე წლის 30 ივლისს არაოფიციალურად დასახელდა გორის მუნიციპალიტეტის მერის კანდიდატად „ქართული ოცნების“ მხრიდან ადგილობრივი თვითმმართველობების არჩევნებში. შედეგად, აგვისტოში პარტიის ადგილობრივ ოფისში დაადასტურეს ინფორმაცია უახლოეს პერიოდში ხინჩეგაშვილის მიერ ჭიდაობის სკოლის მენეჯერის პოზიციიდან გადადგომის შესახებ. 2 ოქტომბერს გამართულ არჩევნებში ხმების 52,9% მიიღო და პირველივე ტურით გახდა გორის მუნიციპალიტეტის მერი.

## რესურსები ინტერნეტში 
* ვლადიმერ ხინჩეგაშვილი — საქართველოს ეროვნული ოლიმპიური კომიტეტი.
* ვლადიმერ ხინჩეგაშვილი — ქართული სპორტი

## სქოლიო 
კატეგორია:ქართველი მოჭიდავეები თავისუფალ სტილში
კატეგორია:დაბადებული 1991
კატეგორია:ქართველი ოლიმპიური ჩემპიონები
კატეგორია:გორში დაბადებულები
კატეგორია:დაბადებული 18 აპრილი
კატეგორია:ბრწყინვალების საპრეზიდენტო ორდენის კავალრები
კატეგორია:ქართველი პოლიტიკოსები
კატეგორია:გორის მუნიციპალიტეტის მერები
კატეგორია:ცოცხალი ადამიანები
მაურიების იმპერია

220px|მინიატიურა|მაურიების იმპერია მეფე აშოკას დროს
**მაურიების იმპერია** — სახელმწიფო ძველ ინდოეთში ძვ.წ. 317-180 წლებში დედაქალაქით პატალიპუტრაში (დღევ. პანტა)

მაურიების სახელმწიფომ ისტორიული მნიშვნელობა შეიძინა ალექსანდრე მაკედონელის ლაშქრობების შემდეგ ნანდას იმპერიის მეფეებთან ჩანდრაგუპტა მაურიას ბრძოლის შედეგად. ჩანდრაგუპტა ბერძენი ავტორების მიერ მოხსენებულია, როგორც *სანდრაკოტი*. ის წარუმატებლად ცდილობდა ალექსანდრე მაკედონელის ყურადღება მიეპყრო თავისკენ და საბოლოოდ ბერძენთა დაუხმარებლად შეძლო თავისი სამეფოს გაფართოება. მის მიერ შექმნილი მაურიების იმპერია მუდმივ კონტაქტში იყო სელევკიდების სირიასთან და ბერძნულ-ბაქტრიულ სამეფოსთან.

მაურიების იმპერიამ ძლიერების ზენიტს მიაღწია იმპერატორ აშოკას დროს, როდესაც დაიქვემდებარა უზარმაზარი ტერიტორია და განავრცო ბუდიზმი. აშოკამ დაიპყრო კალინგის სახელმწიფო და ისწრაფვოდა ხელისუფლების ცენტრალიზაციისკენ. ძვ. წ. II საუკუნის დასაწყისში დაიწყო მაურიების იმპერიის დასუსტება. იმპერია დაეცა შუნგას აჯანყების შედეგად, როდესაც მოკლეს მაურიების დინასტიის უკანასკნელი წარმომადგენელი ბრიჰადრათჰა ძვ. წ. 180 წელს.

## მაურიების იმპერიის მეფეები 
## ლიტერატურა 
* Лелюхин Д.Н.Структура державы Маурьев по сведениям эдиктов Ашоки // Вестник древней истории. 1998, № 2.

## რესურსები ინტერნეტში 
* მაურიების იმპერია — ინდოეთის ისტორია
* ბუდიზმი და მაურიების სახელმწიფო

კატეგორია:ძველი ინდოეთი
კატეგორია:მაურიების დინასტია
კატეგორია:აზიის ყოფილი იმპერიები
კატეგორია:სახელმწიფოები ინდოეთის ისტორიაში
ჯალანდჰარი

**ჯალანდჰარი** (პენჯ.. ਜਲੰਧਰ, ინგლ. Jalandhar) — ქალაქი ინდოეთში, პენჯაბის შტატში. ჯალანდჰარის ოლქის ადმინისტრაციული ცენტრი. მდებარეობს ამრისტარიდან 90 კმ. მანძილზე, ჩანდიგარჰიდან 114 კმ. მანძილზე და დელიდან 375 კმ. მანძილზე. 2011 წლის აღწერით, მისი მოსახლეობა შეადგენს 873 725 ადამიანს. მოსახლეობის ძირითადი ენაა პენჯაბური. საკმაოდ პოპულარულია, აგრეთვე, ინგლისური. მოსახლეობის 54,54% ინდუიზმის მიმდევარია; 45,46% სიქიზმის. ქალაქში განვითარებულია სპორტული საქონლის, ელექტრონიკის და სხვა წარმოება. 

ქალაქს აქვს ტენიანი სუბტროპიკული კლიმატი ცივი ზამთრით და ცხელი ზაფხულით. ზაფხულის მაქსიმალური ტემპერატურა შეადგენს 48°С, მინიმუმი კი 25 °С. ზამთარში მაქსიმალირი ტემპერატურა — 19 °С, ხოლო მინიმალური —  -5 °С. ნალექების წლიური საშუალო რაოდენობა დაახლოებით 70 მმ-ია. მისი დიდი ნაწილი მოდის მხოლოდ მუსონურ სეზონზე — ივლის-აგვისტოში.

## რესურსები ინტერნეტში 
* 2011 წლის აღწერის მონაცემები

## სქოლიო 
კატეგორია:პენჯაბის ქალაქები
სეგრეგაცია

**სეგრეგაცია** —  რასობრივი ჯგუფების იძულებითი გამოყოფა, რომელთანაც დაკავშირებულია ამა თუ იმ ეროვნების ჯგუფის დისკრიმინაცია მიუხედავად იმისა, რომ ფორმალურად შეიძლება აღიარებული იყოს რასათა თანასწორუფლებიანობის პრინციპი. განასხვავებენ ინსტიტუციონალურ სეგრეგაციას, რომელიც ცხოვრების ყველა სფეროში გვხვდება (სკოლებში, უნივერსიტეტებში, საავადმყოფოებში) და ტერიტორიულ სეგრეგაციას, როდესაც რასობრივი ჯგუფები ლოკალიზებული არიან მათთვის განკუთვნილ ტერიტორიაზე.

## ლიტერატურა
კატეგორია:სოციოლოგია
კატეგორია:სეგრეგაცია
მაიკლ ბოუენი

**მაიკლ ბოუენი** (; დ. 21 ივნისი, 1957) — ამერიკელი კინომსახიობი, ცნობილია რეჟისორ კვენტინ ტარანტინოსთან თანამშრომლობით. ასევე მონაწილეობას იღებდა სატელევიზიო სერიალში „დაკარგულები“.

## ფილმოგრაფია
## რესურსები ინტერნეტში
*

კატეგორია:დაბადებული 1957
კატეგორია:დაბადებული 21 ივნისი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
ჟული დრეიფუსი

**ჯული დრეიფუსი** ( დ. 24 იანვარი, 1966) — ფრანგი კინომსახიობი. თავისუფლად საუბრობს ინგლისურად და იაპონურად, შესაბამისად, ცნობილი გახდა იაპონიაში სატელევიზიო შოუებში მონაწილეობით. თანამშრომლობდა რეჟისორ კვენტინ ტარანტინოსთან.

## ფილმოგრაფია
## რესურსები ინტერნეტში
* 

კატეგორია:ფრანგი მსახიობები
კატეგორია:დაბადებული 1966
კატეგორია:დაბადებული 24 იანვარი
კატეგორია:ცოცხალი ადამიანები
ეროზია (მრავალმნიშვნელოვანი)

**ეროზია** — შეიძლება ნიშნავდეს:

* ეროზია — ნიადაგისა და ქანების ნგრევა
* ეროზია — ნიადაგის დაშლა და ჩამორეცხვა
* ეროზია — ლითონის ზედაპირის დაშლა
* ეროზია — ლორწოვანი გარსის ზედაპირული დაწყლულება
გიორგი ედიშერაშვილი

|}
**გიორგი ედიშერაშვილი** (დ. 17 მარტი, 1988) — ქართველი მოჭიდავე (თავისუფალი სტილი). 2013 წლის ევროპის ჩემპიონი -55 კგ. წონით კატეგორიაში.

## რესურსები ინტერნეტში 
* გიორგი ედიშერაშვილი  — ქართული სპორტი

## სქოლიო 
კატეგორია:ქართველი მოჭიდავეები თავისუფალ სტილში
კატეგორია:დაბადებული 1988
კატეგორია:დაბადებული 17 მარტი
კატეგორია:ცოცხალი ადამიანები
Kool & the Gang

**Kool & the Gang** — ამერიკული, ჯაზი, რიტმ-ენდ-ბლუზი, სოული, ფანკი სტილის შემსრულებელი ჯგუფი, რომელიც ჩამოყალიბდა 1964 წელს, ნიუ-ჯერსიში. მათ გაყიდული აქვთ 70 მილიონზე მეტი ალბომი მსოფლიოს მასშტაბით. მათი გამორჩეულად ცნობილი სიმღერებია - „Get Down On It“, „Cherish“, „Hi De Hi, Hi De Ho“ და სხვა.

## დისკოგრაფია 
## რესურსები ინტერნეტში
* ოფიციალური საიტი

## სქოლიო 
კატეგორია:1960-იანი წლების მუსიკალური ჯგუფები
კატეგორია:1970-იანი წლების მუსიკალური ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:1964 წელს ჩამოყალიბებული ჯგუფები
Kool & the Gang-ის დისკოგრაფია

**Kool & the Gang** — ამერიკული, ჯაზი, რიტმ-ენდ-ბლუზი, სოული, ფანკი სტილის შემსრულებელი ჯგუფი, რომელიც ჩამოყალიბდა 1964 წელს, ნიუ-ჯერსიში. მათ გაყიდული აქვთ 70 მილიონზე მეტი ალბომი მსოფლიოს მასშტაბით.

ამ სტატიაში მოცემულია Kool & the Gang-ის დისკოგრაფია.

## ალბომები
### სტუდიური ალბომები
### საკონცერტო ალბომები
### კრებულები
## სინგლები
## სქოლიო
კატეგორია:Kool & the Gang
კატეგორია:დისკოგრაფიები
სირაკიუსი

**სირაკიუსი** () — ქალაქი ამერიკის შეერთებული შტატების ჩრდილო-აღმოსავლეთ ნაწილში, ნიუ-იორკის შტატში. 170 ათასი მცხოვრები, გარეუბნებიანად 140 658 (2006). სირაკიუსი არის ნავსადგური ერის არხზე. ქალაქში მოქმედებს მანქანათსაშენი ქარხანა, ელექტროტექნიკური და რადიოელექტრონული საწარმოები, ლითონდასამუშავებელი მრეწველობა და სხვა. იღებენ სუფრის მარილსა და კირქვას. სირაკიუსი დაარსდა 1786 წელს.

## ლიტერატურა 
## სქოლიო 
კატეგორია:აშშ-ის ქალაქები
ზაქარია (საკუთარი სახელი)

thumb|240px|ზაქარია  წინასწარმეტყველი
**ზაქარია** — მამაკაცის სახელი. ძველ ებრაულად: „ღვთის მიერ დაუვიწყარი“ (სიტყვასიტყვით:„ღმერთს ახსოვს“). ბიბლიური წინასწარმეტყველის სახელია, რომელიც გვხვდება სახარების უძველეს ქართულ თარგმანში: „რაითა ხიძიოს სისხლი ყოველთა წინასწარმეტყუელთაი,დათხეული დასაბამითგან სოფლისაით ნათესავისა ამისგან სისხლითგან აბელისით ვიდრე სისხლადმდე ზაქარიაისა,ძისა ბარაქისა,რომელი წარწყმდა შოვრის საკურთხეველისა მის და ტაძრისა“ (ლუკა 11,50-51).

ეს სახელი ერქვა არაერთ ისტორიულ პირს, რომელთა შორის განსაკუთრებით ცნობილია თამარ მეფის ამირსპასალარი ზაქარია მხარგრძელი. ახლო წარსულიდან უპირველეს ყოვლისა მოგვაგონდება დიდი ქართველი კომპოზიტორი ზაქარია ფალიაშვილი.

ზაქარია-ს მოფერებითი ფორმებია: ზაქრო, ზაქრუა, შაქრო, შაქარა...

მათგან ნაწარმოები გვარებია: ზაქარიაძე, ზაქარიაშვილი, ზაქარაძე, ზაქარაშვილი, ზაქარიძე, ზაქარეიშვილი, ზაქარაია, ზაქარია, ზაქროშვილი, ზაქუტაშვილი, ზარქუა (ზაქრუა), ზაქრაძე...

## ამ სახელის მატარებლები 
* ზაქარია (ჯორჯაძე) — საქართველოს კათოლიკოს-პატრიარქი
* ზაქარია (ქვარიანი) — დასავლეთ საქართველოს კათოლიკოს-პატრიარქი
* ზაქარია (XVII-XVIII სს.) — გარეჯის დოდოს მონასტრის წინამძღვარი
* ზაქარია (ისრაელი) — ისრაელის მეფე.
* ზაქარია I მხარგრძელი — საქართველოს დიდებული დემეტრე I-ის (1125-1156) მეფობის ხანაში
* ზაქარია II მხარგრძელი — ქართველი დიდებული, სახელმწიფო მოღვაწე XII-XIII საუკუნეების მიჯნაზე.
* ზაქარია III მხარგრძელი
* ზაქარია ფალიაშვილი— ქართველი კომპოზიტორი, დირიჟორი, პედაგოგი, საზოგადო მოღვაწე.
* ზაქარია (პაპი) — რომის პაპი 741-752 წ.წ.
* ზაქარია ჩხიკვაძე — ცნობილი ქართველი საზოგადო მოღვაწე, ლოტბარი, პედაგოგი
* ზაქარია ჭიჭინაძე — ქართველი საზოგადო მოღვაწე, გამომცემელი, ლიტერატურისა და ისტორიის მკვლევარ-პოპულარიზატორი
* ზაქარია ბერიშვილი — ქართველი რეჟისორი და მსახიობი. საქართველოს დამსახურებული მოღვაწე
* ზაქარია გაგელი — XII საუკუნის II ნახევრისა და XIII საუკუნის დასაწყისის საქართველოს დიდი ფეოდალი, გაგელთა საგვარეულოს ფუძემდებელი, ბლუ ზაქარიად წოდებული, ძე ვარამ მხარგრძელისა.
* ზაქარია გაბაშვილი — ქართლის მეფის თეიმურაზ II-ის კარის მოძღვარი
* ზაქარია ჭავჭავაძე — , თავადი, რუსეთის არმიის კავალერიის გენერალი
* ზაქარია ფანასკერტელი — XII-XIII საუკუნეების სამხრეთ საქართველოს წარჩინებული ფეოდალი
* ზაქარია ანდრონიკაშვილი — ქართლ-კახეთის სამეფოს პოლიტიკური და სამხედრო მოღვაწე.
* ზაქარია ხერხეულიძე —  ქართველი თავადი, რუსეთის არმიის გენერალ-მაიორი
* ზაქარია ქანაქერცი — სომეხი ისტორიკოსი, წარმოშობით ქართველი
* ზაქარია პრუსელი — მართლმადიდებელი ეკლესიის წმინდანი
* ზაქარია აგულეცი — სომეხი ვაჭარი
* ზაქარია რიტორი — ბიზანტიელი ისტორიკოსი და მოაზროვნე
* ზაქარია ბილანიშვილი — ქართველი საზოგადო მოღვაწე, პუბლიცისტი, ფოლკლორისტი.
* ზაქარია ედილაშვილი — ქართველი საზოგადო მოღვაწე, პუბლიცისტი
* ზაქარია ქუცნაშვილი —  ქართველი პოლიტიკოსი, საქართველოს ორი მოწვევის (1999, 2012) პარლამენტის წევრი.

## სქოლიო
კატეგორია:მამაკაცის სახელები
სოჭნარი

**სოჭნარი** — მარადმწვანე წიწვოვანი ტყე, რომელშიც გაბატონებულია სოჭი. საქართველოში სოჭნარს ქმნის კავკასიური სოჭი. მისი საუკეთესო კორომები ძირითადად გვხვდება აფხაზეთში, სვანეთში, რაჭაში, იმერეთსა და გურია-აჭარაში მთის შუა და ზედა სარტყლებში, ზღვის დონიდან 1500-1900 მეტრზე. აღმოსავლეთ საქართველოში სოჭნარი მხოლოდ დასავლეთ ნაწილშია. სოჭნარი შეიძლება იყოს წმინდა ან შერეული ნაძვთან და წიფელთან. საქართველოს სოჭნარში უფრო ხშირად ნაძვია შერეული. სუბალპურ სარტყელში, უმეტესად სამხრეთ კალთებზე, გავრცელებულია მეჩხერი, დაბალი წარმადობის სოჭნარი, მჟაველას,გვიმრისა და წივანას საფრით, შქერისა და წყავის ქვეტყით და სხვა. ჩვენში სოჭნარი დიდი წარმადობისაა. ხელუხლებელი სოჭნარის მერქნის მარაგი ჰექტარზე ზოგჯერ 2000 მ³ აღწევს.

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა
კატეგორია:სოჭი (მცენარე)
ალან შირერი

**ალან შირერი** (; დ. 13 აგვისტო, 1970) — ყოფილი ინგლისელი ფეხბურთელი. ის თამაშობდა თავდამსხმელის პოზიციაზე ინგლისური ფეხბურთის უმაღლეს დივიზიონის კლუბებში და ინგლისის ეროვნულ ნაკრებში. ევრო 1996-ზე გახდა ტურნირის საუკეთესო ბომბარდირი.

## კარიერა 
ალან შირერმა კარიერა საუთჰემპტონში დაიწყო, სადაც ამავე კლუბის ახლაგაზრდული აკადემიიდან ჩაირიცხა, 1992 წელს „ბლექბერნ როვერსში“ გადავიდა, სადაც 1995 წელს ინგლისის ჩემპიონი გახდა და 34 გოლით პრემიერ ლიგის ბომბარდირიც შეიქნა. წარმარტებული სეზონის შემდეგ შირერზე ნადირობა გამოაცხადეს მსოფლიოს უმდიდრესმა კლუბებმა, თუმცა ალანმა მშობლიურ ქალაქში, ნიუკასლში არჩია დაბრუნება და ნიუკასლ იუნაიტედში ჩაირიცხა სადაც 10 წელი გაატარა და ყველა დროის ყველაზე გამორჩეული ფეხბურთელი შეიქნა კლუბის ისტორიაში. 2006 წელს საფეხბურთო კარიერის დასრულების შემდეგ შირერი საფეხბურთო ექსპერტად მუშაობდა ტელეკომპანია BBC-ში. 2009 წელს დატოვა ტელეკომპანია და ნიუკასლ იუნაიტედში დაბრუნდა დროებითი მწვრთნელის სტატუსით. შირერმა უხელმძღვანელა ყოფილ კლუბს ინგლისის პრემიერ ლიგის ბოლო 8 ტურში, თუმცა ნიუკასლ იუნაიტედის გადარჩენა ვერ შეძლო და რანგით დაბალ დივიზიონში დაქვეითდა.

## სანაკრებო სტატისტიკა
## მიღწევები
### ინდივიდუალური
* ფიფა-ს ასეული (FIFA 100): 2004

## რესურსები ინტერნეტში 
* 
* ალან შირერის ინფო Soccerbase-ზე

## სქოლიო
კატეგორია:დაბადებული 13 აგვისტო
კატეგორია:დაბადებული 1970
კატეგორია:ინგლისელი ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:პრემიერ ლიგის ფეხბურთელები
კატეგორია:ბლექბერნ როვერსის ფეხბურთელები
კატეგორია:ნიუკასლ იუნაიტედის ფეხბურთელები
კატეგორია:საუთჰემპტონის ფეხბურთელები
კატეგორია:ინგლისური ფეხბურთის დიდების დარბაზის წევრები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:ფიფას 100-ეული
კატეგორია:1992 წლის ევროპის საფეხბურთო ჩემპიონატის ფეხბურთელები
კატეგორია:1996 წლის ევროპის საფეხბურთო ჩემპიონატის ფეხბურთელები
კატეგორია:2000 წლის ევროპის საფეხბურთო ჩემპიონატის ფეხბურთელები
კატეგორია:1998 წლის მსოფლიო საფეხბურთო ჩემპიონატის ფეხბურთელები
კატეგორია:ინგლისელი ფეხბურთის მწვრთნელები
კატეგორია:ნიუკასლ იუნაიტედის მწვრთნელები
კატეგორია:ბრიტანეთის იმპერიის ორდენის კომანდორები
კატეგორია:ცოცხალი ადამიანები
ზილურ რაჰმანი

**ზილურ რაჰმანი** (, 9 მარტი 1929 — 20 მარტი 2013) — ბანგლადეშის პოლიტიკური და სახელმწიფო მოღვაწე. ბანგლადეშის პრეზიდენტი 2009-2013 წწ.

დაიბადა ადვოკატის ოჯახში. განათლება მიიღო დაკის უნივერსიტეტში, სადაც ეუფლებოდა ისტორიას და იურისპრუდენციას. გარდაიცვალა 2013 წლის 20 მარტს სინგაპურში ხანგრძლივი ავადმყოფობის შემდეგ.

## სქოლიო  
კატეგორია:ბანგლადეშის პრეზიდენტები
კატეგორია:დაბადებული 1929
კატეგორია:გარდაცვლილი 2013
ბაზალტური ფენა

**ბაზალტური ფენა** — დედამიწის ქერქის ყველაზე ქვედა ფენა. ქვემოდან ისაზღვრება მოხოროვიჩიჩის ზედაპირით. კონტინენტებზე ბაზალტურ ფენას ზემოდან გრანიტული ფენა მოსდევს, ოკეანეებში-ოკეანური ნალექები; ფიქრობენ, რომ ოკეანურ ზურგობებზე იგი უშუალოდ ოკეანის ფსკერსა ქმნის. ბაზალტურ ფენაში სეისმური გრძივი ტალღების გავრცელების სიჩქარე ბაზალტისათვის ექსპერიმენტულად მიღებულ სიჩქარეებს შეესაბამება. სავარაუდოა, რომ ბაზალტური ფენა აგებულია  არა მარტო ბაზალტებით, არამედ ამფიბოლიტებით, გაბროებით და სხვა ფუძე ქანებით. გრანიტული ფენისაგან განსხვავებით ბაზალტური ფენა უწყვეტად გრძელდება როგორც კონტინენტების, ისე ოკეანეების ქვეშაც.

## ლიტერატურა
კატეგორია:დედამიწის აგებულება
სტენლი მეთიუზი

სერ **სტენლი მეთიუზი** (; დ. 1 თებერვალი, 1915, სტოკი — გ. 15 თებერვალი, 2000, იქვე) — ინგლისელი ფეხბურთელი. თამაშობდა გარემარბის პოზიციაზე. მეთიუზი იყო მოკრივე დალაქის მესამე ვაჟი. მთელი კარიერის განმავლობაში მხოლოდ ორი კლუბის „სტოკ სიტის“ და „ბლექპულის“ ღირსებას იცავდა. 

„ბლექპულთან“ ერთად მოიპოვა ასოციაციის თასი. გამოირჩეოდა ჩაწოდებებით და ფინტებით. 1934-1957 წლებში ინგლისის ეროვნულ ნაკრებში ჩაატარა 63 მატჩი და გაიტანა 30 გოლი. მონაწილეობა მიიღო მსოფლიოს 1950 წლის ჩემპიონატზე. ჩემპიონატებზე სულ სამი მატჩი ითამაშა, გავარდნილ ინგლისის ნაკრებს გამოეყო, თანაგუნდელებთან ერთად შინ არ გაემგზავრა და ბრაზილიაში დარჩა თამაშების საცქერლად. 1956 წელს ჟურნალმა France Football-მა ევროპის საუკეთესო ფეხბურთელისთვის დააწესა ოქროს ბურთის დაჯილდოება, რომლის პირველი გამარჯვებულიც სტენლი მეთიუზი გახდა, ფეხბურთის განვითარებაში შეტანილი წვლილისათვის. მეთიუზი იყო ერთადერთი ფეხბურთელი, რომელიც  პროფესიული კარიერის დასრულებამდე აკურთხეს რაინდად. გამოცემული აქვს წიგნი „ოცდათხუთმეტი წელი მარჯვენა ფრთაზე“. 

მოთამაშის ოცდათხუთმეტწლიანი კარიერის შემდეგ სიცოცხლის შემდგომი ოცდათხუთმეტი წელიწადი მან მოგზაურობაში გაატარა. მეთიუზი ბავშვებს ავარჯიშებდა ამერიკაში, კანადაში, კარიბის ზღვისა და აფრიკის ქვეყნებში. მიუხედავად სამხრეთ აფრიკის რესპუბლიკაში არსებული აპარტეიდის კანონებისა, 1975 წელს სოუეტოში შექმნა გუნდი, რომელსაც „სტენის ბიჭები“ დაერქვა.

მეთიუზის ფერფლი დაფლულია მშობლიური სტოკის სტადიონის, „ბრიტანიას“ ცენტრალურ წრეში, თუმცა  მას არასდროს უთამაშია ამ მინდორზე, მეთიუზის დროს „სტოკ სიტი“ „ვიქტორია გრაუნდზე“ გამოდიოდა. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 49-ე ადგილზე დასახელდა.

## მიღწევები
### საკლუბო 
; სტოკ სიტი
* საფეხბურთო ლიგის მეორე დივიზიონი: 1932–33, 1962–63

### ინდივიდუალური 
* ოქროს ბურთი: 1956

## რესურსები ინტერნეტში 
* 
* სტენლი მეტიუზის ინფო Soccerbase-ზე

## სქოლიო
კატეგორია:დაბადებული 1 თებერვალი
კატეგორია:დაბადებული 1915
კატეგორია:გარდაცვლილი 15 თებერვალი
კატეგორია:გარდაცვლილი 2000
კატეგორია:ინგლისელი ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:სტოკ სიტის ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:ინგლისელი ფეხბურთის მწვრთნელები
კატეგორია:ოქროს ბურთის მფლობელები
კატეგორია:ბრიტანეთის იმპერიის ორდენის კომანდორები
კატეგორია:ბაკალავრი-რაინდები
კატეგორია:ინგლისელი ავტობიოგრაფები
კატეგორია:ინგლისური ფეხბურთის დიდების დარბაზის წევრები
აგუა-ფრია

**აგუა-ფრია** () — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის ჩრდილო-ცენტრალურ მეზორეგიონს.

2011 წლის მონაცემებით, მოსახლეობა 15 726 ადამიანს შეადგენდა. ფართობი 643.18 კმ²-ია. მოსახლეობის სიმჭიდროვე 24,45 კმ²-ზე.

## რესურსები ინტერნეტში
*ბრაზილიის გეოგრაფიისა და სტატისტიკის ინსტიტუტი , 
*მოსახლეობის აღწერის მონაცემები

კატეგორია:ბაიას შტატის მუნიციპალიტეტები
მანანა ჯაფარიძე

**მანანა ჯაფარიძე**  (აზერბ. Manana Сaparidze   დაბ. 28 დეკემბერი,1980, თბილისი) — ქართული წარმოშობის აზერბაიჯანელი მომღერალი.

## ადრეული ცხოვრება
სცენაზე პირველად 5 წლის ასაკში გავიდა.  ის იყო სოლისტი საბავშვო ანსამბლებისა „თოლია” და „ჩიორა”. საშუალო სკოლის სწავლის პარალელურად დაამთავრა თბილისის სამხატვრო გიმნაზია. 1995 წელს ჩაირიცხა გერმანიის თანამედროვე ხელოვნების, ჯაზისა და შოუ-ბიზნესის აკადემიის თბილისის ფილიალის ვოკალის ფაკულტეტზე, რომელიც 2000 წელს, წარმატებით დაამთავრა. ადრეულ ასაკში მონაწილეობას იღებდა სხვადასხვა ახალგაზრდულ კონკურსებში, სადაც უმაღლესი ჯილდოები აქვს მოპოვებული. 1996 წელს ბორჯომში გამართული ახალგაზრდა შემსრულებელთა კონკურს- „ბროლის სოჭის” გამარჯვებული გახდა, ხოლო 1997 წელს მოსკოვში ჩატარებულ ფესტივალზე „ბროლის ნოტი” გაიმარჯვა.

## კარიერა
1998 წელს  ჩავიდა ბაქოში, სადაც დაიწყო მისი პროფესიული და შემოქმედებითი კარიერა. მსმენელის წინაშე პირველივე გამოსვლისთანავე დიდი პოპულარობა და წარმატება მოიპოვა. ბუნებრივმა ნიჭმა, არაჩვეულებრივმა ვოკალმა და პროფესიონალიზმმა მას შესაძლებლობა მისცა, ყველასთვის უცნობი მომღერალიდან ერთ-ერთი ყველაზე პოპულარული და საყვარელი არტისტად, აზერბაიჯანული ესტრადის ვარსკვლავად ქცეულიყო. 1999 წლიდან კონკურსებზე აზერბაიჯანის სახელით გამოდის და მიღებული  უმაღლესი ჯილდოები და პრიზები. მათ შორის არის 2000 წლის პრაღის ახალგაზრდა მომღერალთა საერთაშორისო კონკურსის „UNIVERSTALENT”-ის ლაურეატი და მოსკოვის სატელევიზიო მუსიკალური კონკურსის „ფართო სპექტრის” გამარჯვებული.

ჩაწერილი აქვს 6 სოლო ალბომი, 5 აზერბაიჯანულ და ერთი ინგლისურ ენაზე. რამდენიმეჯერ წარმოადგინა სოლო პროგრამა აზერბაიჯანს, საქართველოს, თურქეთსა და აგრეთვე ევროპულ ქვეყნებში. ქალიშვილი შეძენის შემდეგ იყო მცირეხნიანი პაუზა. 2009 წლის ზამთარში მანანა ესტრადას დაუბრუნდა. მომღერალმა ჩაწერა ორი ახალი სიმღერა „Dəli eşqim” და „Şəhərim”. 2009 წლის 18 სექტემბერს აზერბაიჯანის პრეზიდენტმა ილჰამ ალიევმა ხელი მოაწერა განკარგულებას მანანა ჯაფარიძისთვის აზერბაიჯანის დამსახურებული არტისტის მინიჭების თაობაზე.

მიღებული აქვს სამი „გრან-პრი”:
# საერთაშორისო ფესტივალი —  „აზიის ხმა”; 1999, ალმათი, ყაზახეთი
# საერთაშორისო ფესტივალი — „სლავიანსკი ბაზარი”; 1999, კიევი, უკრაინა
# საერთაშორისო ფესტივალი; 2000, შანხაი, ჩინეთი, სადაც  ასევე მოიპოვა პრიზი „აზიის ოქროს ხმა”.

ფლობს ქართულ, აზერბაიჯანულსა და ინგლისურ ენებს

## პირადი ცხოვრება
2008 წლის 8 იანვარს დაქორწინდა გიორგი გაბეჩავაზე, რომელთანაც 2008 წლის 10 ნოემბერს შეეძინათ ქალიშვილი ელიზაბეთი.

## ალბომები 
**Səndən ayrı* (შენგან დაშორებით)
**Bizim sevgimiz* (ჩვენი სიყვარული)
**Orientasian* 
**Sevirəm səni* (მიყვარხარ)
**Dözməm bu ayrılığa* (მე ვერ მივცემ თავს უფლებას დაგშორდე)
**Sənə verdim ürəyimi* (ჩემი გული მოგეცი)

## მუსიკალური კლიპები 
* 2003, Yol
* 2004, Neyləyim
* 2005, Səndən ayrı
* 2006, Sevgimizin günləri
* 2007, Sənsiz
* 2008, Qəlbimin arzusu

## სქოლიო
კატეგორია:აზერბაიჯანელი მომღერლები
კატეგორია:დაბადებული 28 დეკემბერი
კატეგორია:დაბადებული 1978
კატეგორია:თბილისში დაბადებულები
მ
კატეგორია:ცოცხალი ადამიანები